Um 38,4% samdráttur var í sölu á nýjum bílum fyrstu níu mánuði yfirstandandi árs þegar tekið er mið af sama tíma á síðasta ári . 9.838 bílar seldust fyrstu níu mánuðina á móti 15.970 bílum í fyrra . Ýmsar ástæður eru taldar til sem valda þessum samdrætti og má í því sambandi benda á að enn hafa ekki náðst kjarasamningar við stóran hóp fólks í landinu . Ennfremur er bent á fall WOW-air og fleiri ástæður væri hægt hægt að nefna . Upplýsingar um akstur landsmanna sem fengnar eru með tilliti til bílnúmera eru persónugreinanlegar og þarf því þá að skoða hugmyndir um veggjöld í nýja samgöngusáttmálanum út frá persónuverndarlögum . Þetta kemur fram í umfjöllun í Morgunblaðinu um málið . ,, Við leggjum áherslu á það að stíga mjög varlega til jarðar varðandi hugmyndir um vegtolla sem eru því miður allt of kostnaðarsamar hugmyndir og þetta rennur jú allt upp úr sama vasanum . Það er eðlilegt að umferðin borgi þann kostnað sem af henni hlýst en við höfum lagt áherslu á það að það er verið að innheimta í sköttum og gjöldum af bílum um það bil 80 milljarða á ári af hálfu hins opinbera , “ segir Runólfur Ólafsson , framkvæmdastjóri Félags íslenskra bifreiðaeigenda , í viðtali við Morgunblaðið um helgina . Sáttmáli ríkisins og sex sveitarfélaga um uppbyggingu samgöngumannvirkja á höfuðborgarsvæðinu á næstu 15 árum var undirritaður í ráðherrabústaðnum við Tjarnargötu í gær Forsætisráðherra , fjármála - og efnahagsráðherra , samgöngu - og sveitarstjórnarráðherrar borgarstjóri og bæjarstjórar sveitarfélaga á höfuðborgarsvæðinu undirrituðu sáttmálann . Fimmtán sinnum fleiri erlendir ferðamenn óku á bílaleigubílum yfir vetrarmánuðina í fyrra en 2010 . Þetta kemur fram í nýrri rannsókn fyrirtækisins Rannsókn & ráðgjöf ferðaþjónustunnar sem birt er á vef Vegagerðarinnar . Heiti greinargerðarinnar er : Erlendir ferðamenn og hringvegurinn 2010 - 2018 , og er unnin af Rögnvaldi Guðmundssyni .